भजन 124
दावीदको आरोहणको गीत।
1 यदि याहवेह हाम्रो पक्षमा नहुनुभएको भए—
इस्राएलले भनोस्—
2 मानिसहरूले हामीलाई आक्रमण गर्दा,
याहवेह हाम्रो पक्षमा नहुनुभएको भए;
3 तिनीहरूका क्रोध हाम्रो विरुद्ध दन्केको बेला,
तिनीहरूले हामीलाई जिउँदै निल्नेथिए;
4 उर्लिआएको बाढीले हामीलाई डुबाउनेथियो;
अनि भल उर्लेर हामीलाई बगाउने थियो।
5 उर्लंदो पानीले
हामीलाई बगाएर टाढा लैजानेथियो।
6 याहवेहलाई प्रशंसा होस्,
जसले हामीलाई तिनीहरूका दाँतले फहराउन दिनुभएन।
7 शिकारीको पासोबाट चरा उम्केझैँ,
हामी उम्केका छौँ;
तिनीहरूको पासो छिनियो,
र हामी उम्कियौँ।
8 स्वर्ग र पृथ्वी सृष्‍टि गर्नुहुने,
याहवेहको नाममा हाम्रो सहायता छ।